pythainlp/thai_wikipedia_clean_20230101 huggingface dataset:
ลิกนินถือเป็นพอลิเมอร์ธรรมชาติที่พบมากที่สุดในโลกเป็นอันดับสองรองจากเซลลูโลส เป็นพอลิเมอร์เชื่อมโยงข้ามที่มีมวลโมเลกุลเกิน 10,000 หน่วยมวลอะตอม มีคุณสมบัติเป็นสารประกอบอะโรมาติกที่เป็นไฮโดรโฟบิก ลิกนินมีมอนอเมอร์คือมอนอลิกนอลสามชนิดได้แก่ พาราคูมาริลแอลกอฮอล์ คอนิเฟอริลแอลกอฮอล์ และซินาพิลแอลกอฮอล์ มอนอลิกนอลเหล่านี้รวมตัวในรูปฟีนิลโพรพานอยด์สามแบบคือ p-hydroxyphenyl (H), guaiacyl (G) และ syringyl (S) โดยพืชเมล็ดเปลือยมีลิกนินที่ประกอบด้วยแบบ G เป็นส่วนใหญ่ ขณะที่พืชใบเลี้ยงคู่ส่วนใหญ่เป็นแบบผสมระหว่าง G กับ S ส่วนพืชใบเลี้ยงเดี่ยวเป็นแบบผสมกันทั้งสามแบบ พืชแต่ละชนิดมีองค์ประกอบของลิกนินแตกต่างกันไป ตัวอย่างเช่นแอสเพน (หมู่ "Populus" sect. "Populus") ประกอบด้วยคาร์บอน 63.4%, ออกซิเจน 30%, ไฮโดรเจน 5.9% และเถ้า 0.7% ลิกนินสามารถเขียนในรูปสูตรเคมีทั่วไปคือ (C31H34O11)n
ลิกนินทำหน้าที่หลายอย่างในพืช เช่น เติมช่องว่างในผนังเซลล์ระหว่างเซลลูโลส เฮมิเซลลูโลส และเพกทิน, รองรับเซลล์เทรคีด เซลล์เวสเซลในไซเลม และเซลล์สเคลอรีดในสเคลอเรนไคมา, จับกับเฮมิเซลลูโลสและพอลิแซ็กคาไรด์อื่น ๆ เพื่อเสริมความแข็งแรงให้ผนังเซลล์ ลิกนินมีส่วนสำคัญในการลำเลียงน้ำในลำต้นพืชโดยทำงานร่วมกับเยื่อเลือกผ่านที่ยอมให้น้ำแพร่ผ่าน ขณะที่ตัวลิกนินเองเป็นไฮโดรโฟบิกซึ่งไม่จับกับโมเลกุลน้ำจึงลำเลียงน้ำไปตามไซเลมได้ การพบลิกนินในพืชมีท่อลำเลียงทำให้เกิดข้อสันนิษฐานว่าลิกนินมีหน้าที่เดิมคือลำเลียงน้ำ อย่างไรก็ตามบางส่วนชี้ว่าลิกนินพบในสาหร่ายสีแดงซึ่งเป็นพืชไม่มีท่อลำเลียงเช่นกัน จึงเป็นไปได้ว่าลิกนินมีหน้าที่เดิมคือเป็นโครงสร้างป้องกัน การผลิตลิกนินเป็นผลพลอยได้จากการผลิตกระดาษเชิงอุตสาหกรรม โดยลิกนินจะถูกแยกระหว่างการผลิตเพราะจะทำให้กระดาษเปลี่ยนเป็นสีเหลืองเมื่อเก่า ลิกนินถูกใช้เป็นสารหล่อลื่น สารลดแรงตึงผิว สารเคลือบผิว สารหน่วงไฟ และปัจจุบันมีการศึกษาเพื่อพัฒนาเป็นเชื้อเพลิงชีวภาพ
ประตูเฉินอู่
ประตูเฉินอู่  เป็นประตูเหนือของพระราชวังต้องห้ามในกรุงปักกิ่ง ก่อสร้างขึ้นในปีค.ศ. 1420 ในสมัยจักรพรรดิหย่งเล่อ แรกเริ่มประตูนี้มีชื่อว่า ประตูเสวียนอู่ (玄武門, ประตูเต่าดำ) เนื่องจากประตูนี้เป็นประตูหลังของวัง แรงงานช่างก่อสร้างรวมถึงสตรีที่เข้ารับคัดเลือกเป็นนางในจะต้องเข้าออกวังผ่านประตูนี้
มีกาแอล กุยซ็องส์
มีกาแอล บรูว์โน ดอมีนิก กุยซ็องส์ (; เกิดวันที่ 16 สิงหาคม ค.ศ. 1999 ที่สทราซบูร์ ประเทศฝรั่งเศส) เป็นนักฟุตบอลชาวฝรั่งเศส เขาเล่นในตำแหน่งกองกลางให้กับไบเอิร์นมิวนิกในบุนเดิสลีกา
โบรุสซีอาเมินเชินกลัทบัค.
วันที่ 9 พฤษภาคม ค.ศ. 2017 กุยซ็องส์เซ็นสัญญากับสโมสรโบรุสซีอาเมินเชินกลัทบัคในบุนเดิสลีกา เขาลงเล่นนัดแรกให้กับสโมสรเมื่อวันที่ 19 กันยายน ค.ศ. 2017 ในนัดที่เปิดบ้านเอาชนะชตุทการ์ท ในลีก 2–0 โดยเขาลงเล่นในช่วงครึ่งหลัง แทนที่คริสท็อฟ คราเมอร์ กุยซ็องส์ถูกลงคะแนนให้เป็นผู้เล่นยอดเยี่ยมของสโมสรประจำฤดูกาล 2017–18 จากการทำผลงานที่ดีในตำแหน่งกองกลาง
ไบเอิร์นมิวนิก.
วันที่ 17 สิงหาคม ค.ศ. 2019 กุยซ็องส์เซ็นสัญญากับไบเอิร์นมิวนิกด้วยค่าตัวประมาณ 10 ล้านยูโร สัญญามีผลถึงปี ค.ศ. 2024 เขาลงเล่นนัดแรกเมื่อวันที่ 31 สิงหาคม ในนัดที่เอาชนะไมนทซ์ 05 6–1 โดยเขาลงเล่นเป็นตัวสำรองแทนที่ชียากู ซิลวา ในนาทีที่ 79 ในวันที่ 27 มิถุนายน ค.ศ. 2020 เขาทำประตูแรกในบุนเดิสลีกาในนัดที่เอาชนะว็อลฟส์บวร์ค 4–0
Michaël Cuisance
ฟรังซิชกู กูแตรึช
ฟรังซิชกู กูแตรึช  เป็นนักการเมืองชาวติมอร์-เลสเตซึ่งดำรงตำแหน่งประธานาธิบดีติมอร์-เลสเตตั้งแต่ปี พ.ศ. 2560 ถึง พ.ศ. 2565
สภาร่างรัฐธรรมนูญแห่งชาติ
สภาร่างรัฐธรรมนูญแห่งชาติ  ก่อตั้งขึ้นจากการแปรรูปสมัชชาแห่งชาติเมื่อวันที่ 9 กรกฎาคม ค.ศ. 1789 อยู่ในบทแรกของการปฏิวัติฝรั่งเศส สภาแห่งนี้ทำหน้าที่เป็นทั้งฝ่ายบริหาร ฝ่ายนิติบัญญัติ และผู้ร่างรัฐธรรมนูญในองค์กรเดียว สภานี้สิ้นสุดลงใน ค.ศ. 1791 และถูกแทนที่ด้วยสภานิติบัญญัติแห่งชาติ
สภานี้ไม่ได้กำหนดจำนวนสมาชิกที่แน่นอน ในกลางเดือนกรกฎาคม ค.ศ. 1789 สภานี้มีผู้แทนทั้งหมด 1,177 คน เป็นพระ 295 คน, เป็นขุนนาง 278 คน และเป็นสามัญชน 604 คน ในบางช่วง จำนวนสมาชิกในสภาเพิ่มขึ้นเป็นจำนวนถึง 1,315 คน
สภาธรรมนูญแห่งชาติ
การเลิกระบบศักดินาในประเทศฝรั่งเศส
ทีโล เคเรอร์
ยัน ทีโล เคเรอร์ (; เกิดวันที่ 21 กันยายน ค.ศ. 1996) เป็นนักฟุตบอลชาวเยอรมัน ปัจจุบันเล่นในตำแหน่งกองหลังให้แก่เวสต์แฮมยูไนเต็ดและทีมชาติเยอรมนี เขามีบิดาเป็นชาวเยอรมัน และมีมารดาเป็นชาวบุรุนดี
ชัลเคอ 04.
เคเรอร์เป็นผุ้เล่นที่มาจากทีมเยาวชนของชัลเคอ 04 เขาลงเล่นนัดแรกในบุนเดิสลีกาเมื่อวันที่ 6 กุมภาพันธ์ ค.ศ. 2016 ในนัดที่เปิดบ้านเอาชนะเฟาเอ็ฟเอ็ล ว็อลฟส์บวร์ค 3–0 เขาทำประตูแรกให้กับสโมสรเมื่อวันที่ 1 เมษายน ค.ศ. 2017 ในดาร์บี้ถ่านหินที่เขาทำประตูตามตีเสมอโบรุสซีอาดอร์ทมุนท์ในบ้าน 1–1
วันที่ 5 พฤษภาคม ค.ศ. 2018 เขาทำสองประตูให้กับสโมสร ช่วยให้สโมสรจบอันดับที่สองของฤดูกาล 2017–18 จนได้สิทธิ์เข้าร่วมแข่งขันยูฟ่าแชมเปียนส์ลีก ฤดูกาล 2018–19
ปารีแซ็ง-แฌร์แม็ง.
วันที่ 16 สิงหาคม ค.ศ. 2018 มีรายงานว่าเคเรอร์จะย้ายไปปารีแซ็ง-แฌร์แม็งด้วยค่าตัว 37 ล้านยูโร ต่อมาในวันที่ 7 เมษายน ค.ศ. 2019 เขาทำประตูแรกให้กับสโมสรในลีกเอิงนัดที่เสมอกับสทราซบูร์ 2-2 เขาทำประตูที่สองในลีกในนัดที่บุกไปเอาชนะน็องต์ 2–1 เมื่อวันที่ 4 กุมภาพันธ์ ค.ศ. 2020
วันที่ 24 กรกฎาคม ค.ศ. 2020 ในกุปเดอฟร็องส์นัดชิงชนะเลิศ เคเรอร์บาดเจ็บจนถูกแทนที่โดยกอแล็ง ดักบา นัดนั้นปารีแซ็ง-แฌร์แม็งเอาชนะไปได้ 1–0
เคเรอร์ถูกเรียกติดทีมชาติชุดใหญ่เป็นครั้งแรกเมื่อวันที่ 29 สิงหาคม ค.ศ. 2018 ในนัดแรกของยูฟ่าเนชันส์ลีก ฤดูกาล 2018–19 ที่จะพบกับฝรั่งเศส และนัดกระชับมิตรที่จะพบกับเปรู
เยอรมนีรุ่นอายุไม่เกิน 21 ปี
Thilo Kehrer
เดอะ แบทแมน
เดอะ แบทแมน  เป็นภาพยนตร์อเมริกันแนวซูเปอร์ฮีโรฉายในปี ค.ศ. 2022 สร้างจากตัวละคร แบทแมน ของ ดีซีคอมิกส์ ภาพยนตร์สร้างโดย ดีซีฟิล์มส์, ซิกท์แอนด์ไอดาโฮและดีแลน คลาร์ก โปรดักชันส์ จัดจำหน่ายโดย วอร์เนอร์บราเธอส์พิกเจอร์ส และเป็นการรีบูตแฟรนไชส์ภาพยนตร์ "แบทแมน" ภาพยนตร์กำกับโดย แมตต์ รีฟส์ โดยเขาเขียนบทภาพยนตร์ร่วมกับ ปีเตอร์ เคร็ก แสดงนำโดย โรเบิร์ต แพตตินสัน เป็น บรูซ เวย์น / แบทแมน ร่วมกับ โซอี คราวิตซ์, พอล เดโน, เจฟฟรีย์ ไรท์, จอห์น ตรูตรูโร, ปีเตอร์ ซาร์สการ์ด, แอนดี เซอร์กิสและโคลิน ฟาร์เรล ภาพยนตร์ดำเนินเรื่องในปีที่สองของการต่อสู้กับอาชญากรรมของแบทแมน ในขณะที่เขาสำรวจการคอรัปชันภายในเมืองก็อตแธม เขาได้เผชิญหน้ากับฆาตกรต่อเนื่องที่มีชื่อว่า ริดเลอร์ (เดโน) ที่มุ่งเป้าไปที่กลุ่มชนชั้นสูงของเมืองก็อตแธม
ภาพยนตร์เริ่มต้นพัฒนาเมื่อปี ค.ศ. 2013 หลัง เบน แอฟเฟล็ก ได้รับคัดเลือกให้แสดงเป็น แบทแมน ใน จักรวาลขยายดีซี ในปี ค.ศ. 2014 แอฟเฟล็ก เซ็นสัญญาเป็นผู้กำกับ, ผู้อำนวยการสร้าง, ผู้เขียนบทร่วมและนักแสดงนำใน "เดอะ แบทแมน" แต่แอฟเฟล็กถอนตัวออกจากโครงการและแมตต์ รีฟส์ เข้ามารับช่วงต่อ โดยได้เขียนบทใหม่และตัดการเชื่อมโยงกับจักรวาลขยายดีซี เขาพยายามสำรวจด้านนักสืบของแบทแมนมากกว่าภาพยนตร์ก่อนหน้านี้ และดึงแรงบันดาลใจจากภาพยนตร์ในทศวรรษ 1970 และการ์ตูน เช่น "" (1987), ' (1996–97) และ ' (2000) แพตตินสันได้รับการคัดเลือกให้แสดงเป็นแบทแมน แทนที่แอฟเฟล็กในเดือนพฤษภาคม ค.ศ. 2019 มีการคัดเลือกนักแสดงเพิ่มเติมจนถึงปลายปี ค.ศ. 2019 การถ่ายทำเริ่มต้นในเดือนมกราคม ค.ศ. 2020 จนถึงเดือนมีนาคม ค.ศ. 2021 ที่สหราชอาณาจักรและชิคาโก
"เดอะ แบทแมน" ฉายรอบปฐมทัศน์ที่ลินคอล์นเซนเตอร์ในนิวยอร์ก เมื่อวันที่ 1 มีนาคม ค.ศ. 2022 และฉายในโรงภาพยนตร์ทั่วไปเมื่อวันที่ 4 มีนาคม ภาพยนตร์ถูกเลื่อนฉายสองครั้งเนื่องจากการระบาดทั่วของโควิด-19 จากกำหนดเดิมในเดือนมิถุนายน ค.ศ. 2021 ภาพยนตร์ทำเงิน 770 ล้านดอลลาร์สหรัฐทั่วโลก จากทุนสร้าง 185–200 ล้านดอลลาร์สหรัฐ กลายเป็นภาพยนตร์ที่ทำเงินสูงสุดอันดับที่ห้าในปี ค.ศ. 2022 ภาพยนตร์ได้รับการตอบรับที่ดีจากนักวิจารณ์ โดยชมในเรื่องการแสดง, การกำกับภาพ, การกำกับของรีฟส์, สไตล์ภาพ, ฉากโลดโผนและเนื้อเรื่อง แต่ติในเรื่องความยาวของภาพยนตร์ "เดอะ แบทแมน" ตั้งใจเปิดจักรวาลร่วมใหม่ด้วยภาพยนตร์ภาคต่อสองเรื่องกับละครโทรทัศน์แยกสองชุดซึ่งกำลังพัฒนาเพื่อลงใน เอชบีโอแม็กซ์
เบน แอฟเฟล็ก.
ในเดือนสิงหาคม ค.ศ. 2013 เบน แอฟเฟล็ก ได้รับคัดเลือกให้แสดงเป็น บรูซ เวย์น / แบทแมน ในภาพยนตร์หลายเรื่องที่ดำเนินเรื่องอยู่ในจักรวาลขยายดีซี เขาเปิดตัวในภาพยนตร์ "แบทแมน ปะทะ ซูเปอร์แมน แสงอรุณแห่งยุติธรรม" (2016) ต่อมาเขาปรากฏตัวใน "ทีมพลีชีพ มหาวายร้าย" (2016) และ "จัสติซ ลีก" (2017) ในเดือนตุลาคม ค.ศ. 2014 วอร์เนอร์บราเธอส์ เปิดเผยแผนการสร้างภาพยนตร์เดี่ยวของแบทแมน โดยมีแอฟเฟล็กแสดงนำ และในเดือนกรกฎาคม ค.ศ. 2015 เขาอยู่ระหว่างการเจรจาเพื่อกำกับและร่วมเขียนบทภาพยนตร์กับ เจฟฟ์ จอห์นส การถ่ายทำคาดว่าจะเริ่มต้นหลังแอฟเฟล็กทำภาพยนตร์ "ลีฟ บาย ไนท์" (2016) เสร็จ
แอฟเฟล็กและจอห์นส์ร่างบทแรกเสร็จในเดือนมีนาคม ค.ศ. 2016 จอห์นส์บอกเป็นนัยว่าภาพยนตร์เรื่องนี้จะสำรวจการเสียชีวิตของ โรบิน ซึ่งถูกบอกใบ้ไว้ใน "แบทแมน ปะทะ ซูเปอร์แมน" ที่งานซีนีมาคอนในเดือนเมษายน ผู้บริหารสูงสุดของวอร์เนอร์บราเธอส์ เควิน สึจิฮาระ ยืนยันว่าภาพยนตร์กำลังเดินหน้าโดยมีแอฟเฟล็กเป็นผู้กำกับ ในเดือนต่อมา เจเรมี ไอเอินส์และโจ แมงแกเนียลโล ยืนยันว่าจะปรากฏตัวในภาพยนตร์ โดยแมงแกเนียลโลแสดงเป็นเดธสโตรกและ จาเรด เลโท แสดงความสนใจในการกลับรับบทเดิมของเขาเป็น โจ๊กเกอร์ จากใน "ทีมพลีชีพ มหาวายร้าย" แอฟเฟล็กเปิดเผยว่าชื่อเรื่องภาพยนตร์คือ "เดอะ แบทแมน" ในเดือนตุลาคม และในเดือนธันวาคม เขากล่าวว่าการถ่ายทำจะเริ่มต้นในช่วงกลางปี ค.ศ. 2017 กำหนดฉายปี ค.ศ. 2018 ในเดือนนั้น ภาคต่อของ "จัสติซ ลีก" ได้ถูกเลื่อนออกไปเพื่ออำนวยความสะดวกให้กับ "เดอะ แบทแมน" อย่างไรก็ตาม ในเดือนมกราคม ค.ศ. 2017 แอฟเฟล็กกล่าวว่าภาพยนตร์ยังไม่มีบทและเขาอาจจะไม่ได้กำกับ แม้ว่าแอฟเฟล็กจะยืนยันอีกครั้งถึงความมุ่งมั่นในกำกับ หลังเขาปรากฏตัวในรายการ "จิมมี คิมเมล ไลฟ์!" แต่ในสิ้นเดือน เขาตัดสินใจถอนตัวออกจากตำแหน่งผู้กำกับและผู้เขียนบท ถึงกระนั้น เขากล่าวว่าเขายังคงแสดงนำและอำนวยการสร้าง ณ จุดนี้ คริส เทอร์ริโอ ได้ส่งบทภาพยนตร์ที่เขียนใหม่
บทภาพยนตร์ของแอฟเฟล็กนั้น ดำเนินเรื่องหลังเหตุการณ์ใน "แบทแมน ปะทะ ซูเปอร์แมน แสงอรุณแห่งยุติธรรม" และ "จัสติซ ลีก" มีเนื้อเรื่องเป็นต้นฉบับที่ใช้องค์ประกอบของหนังสือการ์ตูนเป็นแรงบันดาลใจ แอฟเฟล็กกล่าวว่าเหมือนกับที่ แซ็ก สไนเดอร์ ทำใน "แบทแมน ปะทะ ซูเปอร์แมน" รอเบิร์ต ริชาร์ดสัน เคยเป็นผู้กำกับภาพในช่วงแรกของการพัฒนา กล่าวว่า บทภาพยนตร์ของแอฟเฟล็กดำเนินเรื่องหลัก ๆ อยู่ในอาร์แคมอะไซลัมและต่อสู้กับความวิกลจริต ในบทภาพยนตร์นั้น เดธสโตรกวางแผนที่จะหลบหนีออกจากอาร์แคมเพื่อทำร้ายแบทแมนและทำให้เขาอ่อนแอ โดยบทภาพยนตร์ได้รับแรงบันดาลใจจากหนังสือการ์ตูน ' (1989) และ "" (1992–1994), เช่นเดียวกับวิดีโอเกม ' (2009) แมงแกเนียลโล อธิบายว่า เดธสโตรกเชื่อว่าแบทแมนมีส่วนที่ทำให้ลูกชายของเขาเสียชีวิต และในบทภาพยนตร์ เดธสโตรกได้ทำลายชีวิตของแบทแมนอย่างเป็นระบบและฆ่าคนที่ใกล้ชิดเขาเหมือน "ตัวร้ายในภาพยนตร์แนวสยองขวัญ" แมงแกเนียลโล ระบุว่าบทภาพยนตร์นั้นคล้ายคลึงกับ "เกมตาย...ต้องไม่ตาย" (1997) ของ เดวิด ฟินเชอร์ ตัวละคร แบทเกิร์ล วางแผนว่าจะปรากฏตัวในภาพยนตร์ในฉากไคลแมกซ์ เพื่อช่วยแบทแมนในขณะที่เขากำลังต่อสู้กับเดธสโตรกผ่านถนนของก็อตแธม สไนเดอร์ตื่นเต้นกับเนื้อเรื่องนี้ และได้ถ่ายทำฉากที่ เล็กซ์ ลูเธอร์ (เจสซี ไอเซนเบิร์ก) ได้เปิดเผยตัวจริงของแบทแมนให้กับเดธสโตรก เป็นการช่วยสร้างเนื้อเรื่องส่งต่อให้กับ "เดอะ แบทแมน" ซึ่งปรากฏในฉากหลังเครดิตของ "จัสติซ ลีก" แต่ฉากนี้ถูกเปลี่ยนช่วงหลังการถ่ายทำ โดยพูดถึง อินจัสติซลีก แทน แต่ฉากเดิมก็ได้รับการกูกลับคืนมาและปรากฏอยู่ใน "จัสติซ ลีก ของ แซ็ก สไนเดอร์" (2021)
แมตต์ รีฟส์.
ในตอนแรก แอฟเฟล็กอ้างถึงความตั้งใจของเขาที่ก้าวลงจากตำแหน่งผู้กำกับว่า ทำให้เขาโฟกัสไปที่การแสดงเป็นแบทแมนมากขึ้น ภายหลังรับรู้ว่าหลังจากพยายามหลายครั้งเพื่อให้ได้บทภาพยนตร์ที่เขาต้องการ จนกลายเป็น "ถึงเวลาปล่อยให้คนอื่นลองทำมัน" วอร์เนอร์บราเธอส์ในช่วงเวลานั้นเริ่มประเมินแนวทางใหม่สำหรับภาพยนตร์ซูเปอร์ฮีโร หลังภาพยนตร์ "แบทแมน ปะทะ ซูเปอร์แมน" ได้รับการตอบรับที่ไม่ดี บอรีส์ คิต แห่ง "เดอะฮอลลีวูดรีพอร์เทอร์" กล่าวว่า ทำให้ภาพยนตร์ของแอฟเฟล็กนั้นถูก "กีดกัน" แมตต์ รีฟส์, แมตต์ โรสส์, ริดลีย์ สก็อตต์, แกวิน โอ'คอนเนอร์, จอร์จ มิลเลอร์, เดนิส วิลล์เนิฟและเฟเด อัลวาเรซ ได้รับการพิจารณาให้แทนที่แอฟเฟล็ก ก่อนที่ แมตต์ รีฟส์ จะเข้าสู่การเจรจาเพื่อกำกับภาพยนตร์หลังพบกับวอร์เนอร์บราเธอส์ในวันที่ 10 กุมภาพันธ์ ค.ศ. 2017 แต่การเจรจานั้นล้มเหลวในสัปดาห์ต่อมาด้วยเรื่องเงินเดือน ปัญหานี้ได้รับการแก้ไขในไม่ช้า และรีฟส์ได้รับการว่าจ้างอย่างเป็นทางการให้กำกับภาพยนตร์เมื่อวันที่ 23 กุมภาพันธ์ ค.ศ. 2017 รีฟส์ยังทำหน้าที่เป็นผู้อำนวยการสร้างร่วมกับดีแลน คลาร์ก ในเดือนมีนาคม รีฟส์เริ่มทำงานเขียนบทภาพยนตร์ใหม่ทั้งหมดและจะไม่พบกับนักแสดงที่มีศักยภาพ อย่างน้อยจนถึงเดือนกรกฎาคม
ในช่วงแรก รีฟส์วางแผนให้ภาพยนตร์ "เดอะ แบทแมน" ยังคงดำเนินเรื่องอยู่ในจักรวาลขยายดีซี และได้พูดคุยกับแอฟเฟล็กในระหว่างขั้นตอนการเขียนบท อย่างไรก็ตาม รีฟส์ได้เปลี่ยนเนื้อเรื่องใหม่โดยเน้นไปช่วงที่แบทแมนเริ่มต้นอาชีพศาลเตี้ยของเขา และมีรายงานว่ารีฟส์ต้องการนักแสดงอายุน้อยเพื่อแสดงเป็นแบทแมนในภาพยนตร์ การมีส่วนร่วมของแอฟเฟล็กทำให้เกิดข้อสงสัยมากขึ้นในเดือนกรกฎาคม เมื่อวอร์เนอร์บราเธอส์กล่าวว่ากำลังมองหาดาราคนใหม่สำหรับภาพยนตร์ โจ แมงแกเนียลโล กล่าวว่าเขาไม่แน่ใจว่าเดธสโตรกจะยังปรากฏตัวอยู่หรือไม่ หลังรีฟส์เริ่มเขียนบทภาพยนตร์ใหม่ ในเดือนสิงหาคม รีฟส์กล่าวว่าภาพยนตร์เรื่องนี้จะเชื่อมต่อกับจักรวาลดีซีที่กว้างขึ้น แต่มันจะเป็นเรื่องราวแบบยืนเดี่ยวที่ไม่ใช่ "เต็มไปด้วยเรื่องราว เพื่อส่งต่อไปยังเรื่องราวอื่น ๆ" ความเชื่อมั่นนี้เขาได้กล่าวย้ำอีกครั้งในปีต่อไป รีฟส์ต้องการสำรวจด้านนักสืบของตัวละครในระดับที่มากกว่าภาพยนตร์ก่อนหน้านี้ อธิบายภาพยนตร์ของเขาว่า "เกือบจะขับเคลื่อนด้วยนัวร์, ในรูปแบบนักสืบของแบทแมน" เน้นไปที่จิตใจและความคิดของตัวละคร รีฟส์ตั้งเป้าที่จะทำให้ภาพยนตร์เรื่องนี้น่าเชื่อถือ โดยได้รับแรงบันดาลใจภาพยนตร์เรื่อง "ไชน่าทาวน์" (1974), "มือปราบเพชรตัดเพชร" (1971), "แท็กซี่มหากาฬ" (1976) และงานของ อัลเฟรด ฮิตช์ค็อก รีฟส์ในฐานะที่เป็นแฟนแบทแมนมาอย่างยาวนาน เขายังอ่านการ์ตูนแบทแมนเรื่องโปรดของเขาซ้ำอีกครั้งและได้รับอิทธิพลโดยเฉพาะจาก "แบทแมน: อีโก" เนื้อเรื่องเมื่อปี ค.ศ. 2000 โดย ดาร์วิน คุกและจอน แบ็บค็อก ซึ่งสำรวจจิตวิทยาของแบทแมน แม้ว่าเขาจะไม่ได้สร้างภาพยนตร์ตามเนื้อเรื่องในหนังสือการ์ตูนเรื่องใด ๆ รีฟส์สร้างภาพยนตร์ให้ดำเนินเรื่องอยู่ในช่วงปีที่สองของการต่อสู้กับอาชญากรรมของแบทแมน แทนที่จะเล่าเรื่องต้นกำเนิดของแบทแมนซ้ำอีกครั้ง โดยมีช่วงเวลาเดียวกันกับเนื้อเรื่องใน "" (1987)
ในเดือนสิงหาคม ค.ศ. 2018 ในพาแนลของสมาคมนักวิจารณ์โทรทัศน์ รีฟส์เผยว่าบทภาพยนตร์ใกล้เสร็จสมบูรณ์แล้ว เขาเสริมว่าเขาหวังว่าจะเสร็จภายในไม่กี่สัปดาห์นี้และหวังว่าจะเริ่มการถ่ายทำในช่วงต้นถึงกลางปี ค.ศ. 2019 รีฟส์ส่งบทร่างแรกให้กับวอร์เนอร์บราเธอส์ในเดือนถัดมา ในเดือนสิงหาคม ค.ศ. 2018 แอฟเฟล็กเข้ารับการฟื้นฟูสมรรถภาพจากการเสพสุรา ทำให้ไม่น่าเป็นไปได้ที่เขาจะกลับมารับบทเดิม ในเดือนมกราคม ค.ศ. 2019 วอร์เนอร์บราเธอส์กำหนดวันฉายของ "เดอะ แบทแมน" คือวันที่ 25 มิถุนายน ค.ศ. 2021 และแอฟเฟล็กยืนยันว่าเขาถอนตัวออกจากโครงการ ต่อมา แอฟเฟล็กเปิดเผยเหตุผลที่เขาถอนตัว ว่ามาจากปัจจัยหลายอย่าง ได้แก่ การหย่าของเขากับเจนนิเฟอร์ การ์เนอร์, การถ่ายทำที่วุ่นวายของภาพยนตร์ "จัสติซ ลีก", การที่เขาไม่มีความสุขกับบทบาทและปัญหาติดเครื่องดื่มแอลกอฮอล์ของเขา เขาจำได้ว่าเขาได้แสดงบทภาพยนตร์ของเขาให้เพื่อนดู แล้วเพื่อนก็กล่าวว่า "เราคิดว่าบทนี้ดี เรายังคิดว่านายจะดื่มจนตาย ถ้านายผ่านสิ่งที่นายเพิ่งผ่าน [กับ "จัสติซ ลีก"] ไปอีกครั้ง"
ก่อนการถ่ายทำ.
ในเดือนพฤษภาคม ค.ศ. 2019 โรเบิร์ต แพตตินสัน, นิโคลัส เฮาลต์, อาร์มี แฮมเมอร์และแอรอน เทย์เลอร์-จอห์นสัน อยู่ในรายชื่อนักแสดง ที่จะมาแทน เบน แอฟเฟล็ก ในบทแบทแมน โดยมีแพตตินสันเป็นตัวเต็ง รีฟส์เริ่มพิจารณาแพตตินสันในช่วงแรกของการพัฒนา แต่ไม่แน่ใจว่าเขาต้องการมีส่วนร่วมหรือไม่และไม่ได้ติดต่อกับเขา การหลีกเลี่ยง "ภาพยนตร์แฟรนไชส์ของสตูดิโอขนาดใหญ่" ของแพตตินสัน หมายความว่าเขายังไม่เคยปรากฏตัวในโครงการใด ๆ ของมาร์เวลสตูดิโอซึ่งเป็นคู่แข่งเลย ทำให้วอร์เนอร์บราเธอร์สนั้นถูกใจเขา เฮาลต์เป็นคู่แข่งคนอื่นที่สำคัญ ของบทบาทนี้ เฮาลต์เคยปรากฏตัวภาพยนตร์ชุด "X-เม็น" ที่ดัดแปลงจากการ์ตูนของมาร์เวลคอมิกส์ ซึ่งไม่ได้ดำเนินเรื่องในจักรวาลภาพยนตร์มาร์เวลของมาร์เวลสตูดิโอ และคิตระบุว่า "เฮาลต์ใช้เวลาส่วนใหญ่ไปกับภาพยนตร์เหล่านั้น แต่ไม่มีใครจำได้" เนื่องจากการแต่งหน้าของเขา
รีฟส์ "ใช้เวลาหลายชั่วโมงในการตรวจสอบผลงานของนักแสดงสองคน" และเขาพบกันพวกเขาทั้งสองในเดือนเมษายน ในวันที่ 20 พฤษภาคม ทั้งสองคนบินไป เบอร์แบง, แคลิฟอร์เนีย เพื่อนทดสอบหน้ากล้อง รีส์เลือกแพตตินสัน เพราะ "ต้องการสิ่งที่เฉพาะเจาะจงอย่างมาก" และวันที่ 31 พฤษภาคม แพตตินสันได้รับการคัดเลือก ข่าวการคัดเลือกนักแสดงของแพตตินสันนั้นรั่วไหล ก่อนที่เขาจะทดสอบหน้ากล้องไม่นานนัก โดยแพตตินสันเล่าว่า "ผมแม่งโคตรโกรธ ทุกคนหงุดหงิดมาก ทุกคนตื่นตระหนกจากทีมของผม ผมคิดว่ามันกันทุกอย่างระเบิดหายไปทั้งหมด" การคัดเลือกนักแสดงได้รับตอบรับที่รุนแรงจากแฟน ๆ แบทแมน มีบางคนตั้งคำร้องใน Change.org เพื่อให้เปลี่ยนนักแสดงกลับเป็นคนเดิม แต่แพตตินสันกล่าวว่า เขาพบว่าการตอบรับนั้น "ทำลายความรู้สึกน้อยกว่าที่ผมคาดหวังเอาไว้ [...] มันสนุกกว่ามากเมื่อคุณเป็นมวยรอง ไม่มีความคาดหวังจากคุณ"
เจฟฟรีย์ ไรท์ เข้าสู่การเจรจาเพื่อเล่นเป็น เจมส์ กอร์ดอน ในเดือนกันยายน และ โจนาห์ ฮิลล์ เข้าสู่การเจรจาเพื่อเล่นเป็น ริดเลอร์ หรือ เพนกวิน ในเดือนตุลาคม ไรท์ได้รับคัดเลือกแต่ฮิลล์ออกจากการเจรจา จัสติน โครลล์ ของ "วาไรตี" รายงานว่า ฮิลล์ต้องการค่าตัวเป็นจำนวนเงิน 10 ล้านดอลลาร์สหรัฐ จำนวนเงินมากกว่าที่แพตตินสันจะรับได้ถึงสองเท่า คิตเขียนว่าวอร์เนอร์บราเธอส์และฮิลล์ ไม่สามารถตัดสินใจได้ว่าจะรับบทใด โซอี คราวิตซ์ ได้รับคัดเลือกให้แสดงเป็น เซลีนา ไคล์ / แคตวูแมน (กลับมารับบทเดิมของเธอจากภาพยนตร์เรื่อง "เดอะ เลโก้ แบทแมน มูฟวี่" ในปี ค.ศ. 2017) หลังทดสอบหน้ากล้องกับแพตตินสัน อนา เดอ อาร์มาส, เอลลา บาลินสกาและเอซา กอนซาเลซ เข้ามาแข่งขันเพื่อบทบาทนี้ด้วย พอล เดโน ได้รับคัดเลือกให้แสดงเป็นริดเลอร์หลังจากนั้นไม่นาน มีการเปิดเผยว่า แมตต์สัน ทอมลิน ได้เข้าร่วมโครงการเพื่อเขียนบทภาพยนตร์ร่วมกับรีฟส์ ในเดือนพฤศจิกายน แอนดี เซอร์กิส, โคลิน ฟาร์เรลและจอห์น ตรูตรูโร ได้รับคัดเลือกให้แสดงเป็น อัลเฟรด เพนนีเวิร์ท, เพนกวินและคาร์มายน์ ฟาลโคน ตามลำดับ เจมี ลอว์สัน เข้าร่วมกับนักแสดงเป็นนักการเมือง ปีเตอร์ ซาร์สการ์ด ได้รับคัดเลือกในเดือนธันวาคม
"เดอะ แบทแมน" ออกฉาย 4 มีนาคม ค.ศ. 2022 ในสหรัฐโดย วอร์เนอร์บราเธอส์ แต่เดิมกำหนดฉายวันที่ 25 มิถุนายน ค.ศ. 2021 ก่อนจะเลื่อนไปเป็นวันที่ 1 ตุลาคม ค.ศ. 2021 และเลื่อนเป็นวันฉายปัจจุบัน วอร์เนอร์บราเธอส์ปรับวันฉายทั้งสองครั้งเนื่องจากการระบาดทั่วของโควิด-19
เจมส์ กอร์ดอน (หนังสือการ์ตูน)
ผู้ดีใหม่
ผู้ดีใหม่  เป็นคำที่หมายถึงชนชั้นล่างที่สามารถมีฐานะร่ำรวยขึ้นมาในรุ่นของตนเอง จนสามารถเข้าถึงสินค้าและบริการในระดับเดียวกับพวกชนชั้นสูง คำนี้อยู่ตรงข้ามกับ ผู้ดีเก่า ที่เป็นกลุ่มคนที่สืบทอดความร่ำรวยมาจากบรรพบุรุษ อย่างไรก็ตาม เนื่องจากผู้ดีใหม่เหล่านี้เคยลำบากมาก่อน จึงมีวิถีชีวิตและแวดวงแตกต่างจากชนชั้นสูง โดยทั่วไปจึงไม่ถือว่าผู้ดีใหม่เป็นชนชั้นสูง
สภาผู้แทนราษฎรฝรั่งเศส
เดอะ ซุยไซด์ สควอด
เดอะ ซุยไซด์ สควอด (, /ซูอิไซด์/) เป็นภาพยนตร์อเมริกันแนวซูเปอร์ฮีโรฉายในปี ค.ศ. 2021 สร้างจากตัวละครและทีมซุยไซด์สควอดของดีซีคอมิกส์ ภาพยนตร์สร้างโดย ดีซีฟิล์มส์, แอตลาสเอ็นเทอร์เทนเมนต์และเดอะซาฟรานคอมพานี จัดจำหน่ายโดย วอร์เนอร์บราเธอส์พิกเจอร์ส ภาพยนตร์เป็นภาคต่อยืนเดี่ยวของ "ทีมพลีชีพ มหาวายร้าย" (2016) และเป็นภาพยนตร์เรื่องที่สิบในจักรวาลขยายดีซี ภาพยนตร์เขียนบทและกำกับโดย เจมส์ กันน์ มีนักแสดงนำจำนวนมาก ประกอบด้วย มาร์โก ร็อบบี, อิดริส เอลบา, จอห์น ซีนา, โจเอล คินนาแมน, ซิลเวสเตอร์ สตอลโลน, วิโอลา เดวิส, ไจ คอร์ตนีย์และปีเตอร์ คาพัลดิ ในภาพยนตร์ หน่วยปฏิบัติการของนักโทษถูกส่งตัวไปทำลายหลักฐานของมนุษย์ต่างดาวยักษ์ สตาร์โร
เดวิด เอเยอร์ ถูกกำหนดให้กลับมาเป็นผู้กำกับในภาคต่อของ "ทีมพลีชีพ มหาวายร้าย" ในเดือนมีนาคม ค.ศ. 2016 แต่เขาถอนตัวจากโครงการในเดือนธันวาคม ค.ศ. 2016 เพื่อไปพัฒนาภาพยนตร์ "ก็อตแธมซิตีไซเรนส์" วอร์เนอร์บราเธอส์พิจารณาผู้กำกับหลายคน ก่อนจะจ้าง แกวิน โอคอนเนอร์ ในเดือนกันยายน ค.ศ. 2017 แต่เขาออกจากโครงการในเดือนตุลาคม ค.ศ. 2018 เจมส์ กันน์ ได้รับการว่าจ้างให้เขียนบทและเป็นผู้กำกับภาพยนตร์ หลังเขาถูกไล่ออกชั่วคราวโดย ดิสนีย์และมาร์เวลสตูดิโอส์ จากการเป็นผู้กำกับภาพยนตร์ "รวมพันธุ์นักสู้พิทักษ์จักรวาล 3" (2023) กันน์ใช้การ์ตูน "ซุยไซด์สควอด" ของจอห์น ออสทรานเดอร์ในทศวรรษ 1980 และภาพยนตร์สงครามเป็นแรงบันดาลใจและเลือกเน้นไปที่การสำรวจตัวละครใหม่มากกว่าเล่าเรื่องต่อจากภาพยนตร์ก่อนหน้านี้ การถ่ายทำเริ่มต้นในเดือนกันยายน ค.ศ. 2019 ใน แอตแลนตา, จอร์เจีย, สหรัฐ และการถ่ายทำสิ้นสุดในเดือนกุมภาพันธ์ ค.ศ. 2020 ใน ปานามา
"เดอะ ซุยไซด์ สควอด" ฉายในสหราชอาณาจักรเมื่อวันที่ 30 กรกฎาคม ค.ศ. 2021 และฉายในสหรัฐเมื่อวันที่ 5 สิงหาคม ค.ศ. 2021 ในโรงภาพยนตร์และบริการสตรีมมิง เอชบีโอแมกซ์ ภาพยนตร์ได้การตอบรับที่ดีจากนักวิจารณ์ โดยชมในเรื่องการกำกับของกันน์, สไตล์ของภาพและบทภาพยนตร์ หลายคนพบว่าภาพยนตร์เรื่องนี้นั้นดีกว่าเมื่อเทียบกับภาคก่อนอย่างเห็นได้ชัด หลายคนพบว่ามีการปรับปรุงที่สำคัญมากกว่าภาคก่อน ละครโทรทัศน์แยกชื่อว่า "พีซเมกเกอร์" แสดงนำโดยซีนา กำหนดออกอากาศในเอชบีโอแมกซ์ในเดือนมกราคม ค.ศ. 2022
นอกจากนี้ ภาพยนตร์ยังแสดงโดย เดวิด ดัสมอลเชิน เป็น แอ็บเนอร์ คริลล์ / โพลกา-ดอตแมน และ เดนีลา เมลชีเออร์ เป็น คลีโอ กาโซ / แรตแคตเชอร์ 2 คริลล์ เป็น "การทดลองที่ผิดพลาด" ในชุดสูทที่มีลายจุด โดยกันน์อธิบายว่าเป็น "ตัวละครดีซีที่โง่ที่สุดตลอดกาล" และหวังว่าจะกลายเป็นตัวละครที่น่าเศร้าสำหรับภาพยนตร์ ไมเคิล รูกเกอร์ เป็น ไบรอัน เดอร์ลิน / ซาวานต์, พีต เดวิดสัน เป็น ริชาร์ด "ดิก" เฮิร์ตซ์ / แบล็กการ์ด, เนตัน ฟิลเลียน เป็น โครี พิตซ์เนอร์ / ที.ดี.เค, ฌอน กันน์ เป็น วีเซิล, ฟลูลา บอร์ก เป็น กันเทอร์ บรอน / เจวาลิน และ เมย์ลิง อึง เป็น มองกาล, อลิซ บรากา เป็น โซล โซเรีย: นักปฏิวัติชาวอเมริกาใต้และพันธมิตรของทีมซุยไซด์สควอด, สตอร์ม รีด เป็น ไทลา ดูบัวส์: ลูกสาวของบลัดสปอร์ต, วาคีน โคซิโอ เป็น มาเตโอ ซัวเรซ: รองผู้บัญชาการของลูนา, ฮวน ดิเอโก บอตโด เป็น ซิลวิโอ ลูนา: เผด็จการอเมริกาใต้ผู้โหดเหี้ยม, ทินาเช คาเฮเซ เป็น โฟล ครอว์ลีย์, เจนนิเฟอร์ ฮอลแลนด์ เป็น เอมิเลีย ฮาร์คอร์ต
เดอะซูอิไซด์สควอด
บาปใหญ่ (ในอิสลาม)
ค่านิยม
ในวิชาจริยศาสตร์ ค่านิยม  แสดงถึงระดับความสำคัญของบางสิ่งหรือการกระทำบางอย่าง ที่มีจุดมุ่งหมายเพื่อตัดสินว่าการกระทำใดดีที่สุด หรือการใช้ชีวิตอย่างใดดีที่สุด (จริยศาสตร์เชิงบรรทัดฐาน) หรืออธิบายความสำคัญของการกระทำที่แตกต่างกัน ระบบค่านิยมเป็นความเชื่อที่เป็นข้อห้าม (proscriptive) และในทางที่ควรเป็น (prescriptive) มีผลกระทบต่อพฤติกรรมที่มีจริยธรรมของบุคคล หรือเป็นพื้นฐานของกิจกรรมโดยเจตนาของเขา บ่อยครั้งค่านิยมหลักเป็นสิ่งที่เข้ม และค่านิยมรองมีความเหมาะสมแก่การเปลี่ยนแปลง
อาจนิยามค่านิยมได้ว่าเป็นความนิยมกว้างขวางที่เกี่ยวข้องกับการกระทำหรือผลลัพธ์ที่เหมาะสม ฉะนั้น ค่านิยมจึงสะท้อนสำนึกถูกผิดของบุคคล หรือสิ่งที่ "ควรจะ" เป็น กล่าวคือ ตัวแทนของค่านิยม เช่น "ทุกคนมีสิทธิเสมอกัน", "ความเป็นเลิศสมควรได้รับการเชิดชู" และ "บุคคลควรปฏิบัติต่อกันด้วยความเคารพและศักดิ์ศรี" เป็นต้น ค่านิยมมักมีอิทธิพลต่อทัศนคติและพฤติกรรม และชนิดเหล่านี้รวมถึงค่านิยมจริยธรรม/ศีลธรรม ค่านิยมลัทธิ/อุดมการณ์ (ศาสนา, การเมือง) ค่านิยมสังคม และค่านิยมสุนทรียศาสตร์ มีการถกเถียงว่าค่านิยมที่ไมได้ตัดสินทางจิตใจอย่างชัดเจน เช่น ปรัตถนิยม เป็นค่าในตัว (intrinsic) หรือไม่ และค่านิยมบางอย่าง เช่น ความอยากได้อยากมี (acquisitiveness) ควรจัดเป็นความชั่วหรือคุณธรรม
สภาธรรมนูญแห่งชาติ (ฝรั่งเศส)
เฮเลน่า บอนแฮม คาร์เตอร์
แดเมียน พรีสต์
หลุยส์ มาร์ติเนซ (Luis Martínez; 4 กุมภาพันธ์ ค.ศ. 1982) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ แดเมียน พรีสต์ (Damian Priest) เขาเคยปล้ำให้กับสมาคม Ring of Honor (ROH) ภายใต้ชื่อ พันนิชเมนต์ มาร์ติเนซ (Punishment Martinez) ในการทำงานผ่านความสัมพันธ์ของ ROH กับ New Japan Pro-Wrestling (NJPW) เขายังใช้ชื่อว่า พันนิชเชอร์ มาร์ติเนซ (Punisher Martinez)
Damian Priest
Punishment Martinez
ทีโล เคห์เรอร์
วัดบางไส้ไก่
วัดบางไส้ไก่ หรือ วัดลาว เป็นวัดราษฎร์ สังกัดคณะสงฆ์มหานิกาย ตั้งอยู่ริมคลองบางไส้ไก่ ในแขวงหิรัญรูจี เขตธนบุรี กรุงเทพมหานคร
วัดสร้างขึ้นในสมัยธนบุรีเมื่อ พ.ศ. 2320 โดยพระเจ้านันทเสนและพระเจ้าไชยเชษฐาธิราชที่ 4 พระราชโอรสในพระเจ้าสิริบุญสาร (พระเจ้าไชยเชษฐาธิราชที่ 3) ผู้ครองนครเวียงจันทน์ เมื่อถูกนำมาเป็นตัวประกัน โดยสมเด็จเจ้าพระยามหากษัตริย์ศึก (พระบาทสมเด็จพระพุทธยอดฟ้าจุฬาโลกมหาราช) เป็นผู้กรีธาทัพไปตีนครเวียงจันทน์ สมเด็จพระเจ้าตากสินมหาราชโปรดเกล้าฯ ให้ครัวลาวตั้งถิ่นฐานหลายแห่งในพระนคร ได้สร้างวัดขึ้นเพื่อคนลาวในบริเวณนั้นได้ใช้ทำบุญ มีเรื่องเล่าว่า การสร้างวัดแห่งนี้เกือบไม่สำเร็จ เพราะผู้สร้างวัดพี่น้องเกิดการแย่งถุงเงินสร้างวัด จนในที่สุดผู้น้องแย่งถุงเงินไปสร้างวัดอื่น ต่อมามีเศรษฐีใจบุญชื่อ ยายชื่น ได้ให้ความอุปถัมน์สร้างวัดจนเสร็จ สมัยหนึ่ง วัดลาวมีชื่อว่า วัดราษฏร์ศรัทธาธรรม ภายหลังเปลี่ยนชื่อเป็น วัดคลองบางไส้ไก่ ตามชื่อคลองที่ไหลผ่านวัด (ซึ่งเพี้ยนมาจาก "คลองสาวกลาย" หรือ "คลองสะก่าย") วัดได้รับพระราชทานวิสุงคามสีมา ปี พ.ศ. 2433
พระประธานประดิษฐานในอุโบสถ มีพระนามว่า "หลวงพ่อศรีเวียง" เป็นพระพุทธรูปปางศรีวิชัย วัดมีสิ่งศักดิ์สิทธิ์คือ ศาลพ่อปู่-พ่อตา ท้าวนนทะเสน-ท้าวอินทะเสน
วัดบุปผารามวรวิหาร
วัดบุปผารามวรวิหาร สร้างมาตั้งแต่สมัยกรุงศรีอยุธยา ชื่อว่า วัดดอกไม้ ไม่ปรากฏหลักฐานว่าใครเป็นผู้สร้าง ต่อมาเป็นวัดร้าง ในสมัยรัชกาลที่ 3 ท่านผู้หญิงจันทร์ ภรรยาเอกของสมเด็จเจ้าพระยาบรมมหาประยูรวงศ์ (ดิศ บุนนาค) ได้ทำการปฏิสังขรณ์วัด เนื่องจากเป็นวัดใกล้บ้านท่าน ต่อมาปี พ.ศ. 2391 สมเด็จเจ้าพระยาบรมมหาศรีสุริยวงศ์ เมื่อครั้งยังเป็นจมื่นไวยวรนาถและเจ้าพระยาทิพากรวงศ์ (ขำ บุนนาค) เมื่อครั้งยังเป็นจมื่นราชามาตย์ ได้ทำการบูรณะปฏิสังขรณ์ ท่านได้สร้างถาวรวัตถุสำคัญ ๆ ของวัดขึ้น คือพระอุโบสถ พระวิหาร ศาลาการเปรียญ กุฎีตึกโบราณ 2 ชั้นและชั้นเดียว รวมทั้งกำแพงวัด ในสมัยรัชกาลที่ 4 พระบาทสมเด็จพระจอมเกล้าเจ้าอยู่หัวทรงช่วยในการบูรณะปฏิสังขรณ์ และพระราชทานนามใหม่ว่า วัดบุปผาราม
ในช่วงสงครามโลกครั้งที่สอง เมื่อวันที่ 5 มิถุนายน พ.ศ. 2487 วัดบุปผารามถูกระเบิดทำลาย ทำให้พระอุโบสถ ศาลาการเปรียญ กุฎีตึกโบราณ และกำแพงวัด ได้รับความเสียหายยากแก่การซ่อมแซม เจ้าอาวาสในขณะนั้นพระธรรมวราลังการ (กล่อม อนุภาสเถระ) ได้ดำเนินการก่อสร้างพระอุโบสถ ศาลาการเปรียญ กุฎี และกำแพงวัดขึ้นมาใหม่ วัดได้ประกอบพิธีผูกพัทธสีมา เนื่องจากย้ายสถานที่ก่อสร้างจากที่เดิม พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้เสด็จทรงเป็นประธานในพิธีผูกพัทธสีมา เมื่อวันที่ 6 พฤษภาคม พ.ศ. 2507